
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 598 


14 Μαΐου 2003 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

Έγκρισης σύστασης του κοινωφελούς ιδρύματος με 
την επωνυμία «Ίδρυμα υποστηρίξεως του Οικουμε¬ 
νικού Πατριαρχείου» και κύρωση του οργανισμού 
αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την 4.610/19.12.2002 πράξη της συμβ/φου Αθηνών 
Αδαμαντίας Πιπεράκη - Καβαγιά, με την οποία ο Επίσκο¬ 
πος Κνωσσού Μακάριος και κατά κόσμον Δημήτριος Λα- 
λουφάκης του Γεωργίου, σύστησε αυτοτελές κοινωφε¬ 
λές ίδρυμα, κατάτηνέννοιατωνδιατάξεωντηςπαρ. 1 του 
άρθρου 95 του Α.Ν. 2039/39, με την επωνυμία «Ίδρυμα 
Υποστηρίξεωςτου Οικουμενικού Πατριαρχείου» και έδρα 
την Αθήνα. 

2. Τις διατάξεις των άρθρων: 

α) 95 και 98 του Α.Ν. 2039/1939, 

β) 101 και 119 του Εισαγωγικού νόμου του Αστικού Κώ¬ 
δικα και 

γ) 108 και 110 του Αστικού Κώδικα. 

3. Την από 24.2.2003 γνωμοδότηση του Συμβουλίου 
Εθνικών Κληροδοτημάτων. 

4. Την 1100383/1330/Α0006/31.10.2001 (1485/Β) κοινή 
απόφαση του Πρωθυπουργού και του Υπουργού Οικονο¬ 
μικών, με την οποία ανατέθηκαν αρμοδιότητες Υπουργού 
Οικονομικών στους Υφυπουργούς Οικονομικών. 

5. Την ΑΣ 1246/31.10.2001 (ΦΕΚ 1486/Β) κοινή απόφα¬ 
ση του Πρωθυπουργού και του Υπουργού Εξωτερικών, με 
την οποία ανατέθηκαν αρμοδιότητες του Υπουργού Εξω¬ 
τερικών στον Υφυπουργό Εξωτερικών. 

6. Την 3418/8.7.2002 (ΦΕΚ 861/Β) κοινή απόφαση του 
Πρωθυπουργού και του Υπουργού Υγείας - Πρόνοιας, με 
την οποία ανατέθηκαν αρμοδιότητες του Υπουργού Υγεί¬ 
ας - Πρόνοιας στους Υφυπουργούς Υγείας - Πρόνοιας. 

Με πρόταση των Υπουργών Εθνικής Παιδείας και Θρη¬ 
σκευμάτων και Πολιτισμού καθώς και των Υφυπουργών 
Οικονομίας και Οικονομικών, Εξωτερικών και Υγείας - 
Πρόνοιας αποφασίζουμε: 


Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «Ίδρυμα Υποστηρίξεως του Οικουμενι¬ 
κού Πατριαρχείου», η οποία έγινε από τον Επίσκοπο 
Κνωσσού Μακάριο και κατά κόσμον Δημήτριο Λαλουφά- 
κη του Γεωργίου, με την 4.610/19.12.2002 πράξη της 
συμβ/φου Αθηνών Αδαμαντίας Πιπεράκη - Καβαγιά. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία καιτον έλεγχο, των Υπουρ¬ 
γών Οικονομίας και Οικονομικών, Εξωτερικών, Εθνικής 
Παιδείας και θρησκευμάτων, Υγείας - Πρόνοιας και Πολι¬ 
τισμού και διέπεται από τις διατάξεις της ανωτέρω συ¬ 
στατικής του πράξης, του παρακάτω οργανισμού, του 
Α.Ν. 2039/1939 και των διαταγμάτων που εκδόθηκανή θα 
εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από είκοσι (20) 
άρθρα και καταχωρίζεται παρακάτω : 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «Ίδρυμα Υποστηρίξεως του Οικουμενι¬ 
κού Πατριαρχείου». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «Ίδρυμα 
Υποστηρίξεως του Οικουμενικού Πατριαρχείου», που 
συστήθηκε από τον Επίσκοπο Κνωσσού Μακάριο και κα¬ 
τά κόσμον Δημήτριο Λαλουφάκη του Γεωργίου, με την 
4.610/19.12.2002 πράξη της συμβ/φου Αθηνών Αδαμα¬ 
ντίας Πιπεράκη - Καβαγιά, αποτελεί νομικό πρόσωπο 
ιδιωτικού δικαίου, κοινωφελές, μη κερδοσκοπικού χαρα¬ 
κτήρα και διέπεται από τις διατάξεις της ανωτέρω συ¬ 
στατικής πράξης, του παρόντος οργανισμού, του Α.Ν. 
2039/1939 όπως κάθε φορά ισχύει ο νόμος αυτός και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. Το ίδρυμα αποτελεί Μή Κυβερνητική 
Οργάνωση (Μ.Κ.Ο.), σύμφωνα με τις διατάξεις του Νό¬ 
μου 2731/99 και την λοιπήν νομοθεσία που διέπει ή θα 
διέπειτις Μ.Κ.Ο. 

2. Ως επωνυμία του ιδρύματος για τις σχέσειςτου με την 
αλλοδαπή θα χρησιμοποιείται ο τίτλος «ΡουπάαΙίοη ίοΓ 
ΙΙίθ δυρροΓί οί Ιάθ ΕουπίθπίοαΙ ΡαΙπαίΌΐιαΙθ». 

3. Έδρα του ιδρύματος είναι η Αθήνα. 

4. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος «Ίδρυμα Υποστηρίξεως του Οικουμενικού Πα¬ 
τριαρχείου» και στη μέση φέρει το μονόγραμμα του Οι¬ 
κουμενικού Πατριάρχου. 

Άρθρο 2 

Σκοπός 

Σκοπός του ιδρύματος είναι η ενίσχυση του πολυμε¬ 
ρούς πνευματικού, πολιτιστικού, ιεραποστολικού, κοινω¬ 
νικού, ειρηνοποιού και φιλανθρωπικού έργου του Οικου¬ 
μενικού Πατριαρχείου. 

Άρθρο 3 

Μέσα πραγματοποίησης του σκοπού 

1. Η πραγματοποίηση του σκοπού του ιδρύματος, επι¬ 
διώκεται με την παντοειδή υποστήριξη προσπαθειών του 
Οικουμενικού Πατριαρχείου διά: 

α) της μελέτης, καλλιέργειας και διάδοσης της Πατερι- 
κής σοφίας, 

β) της μετάφρασης σε άλλες γλώσσες κειμένων Ελλή¬ 
νων Πατέρων της Ορθοδόξου Εκκλησίας 

γ) της μετάφρασης στην ελληνική Πατερικών κειμένων 
που έχουν διασωθεί μόνο στις αρχαίες ανατολικές ή άλ¬ 
λες γλώσσες, 

δ) της έκδοσης βιβλίων και περιοδικών Άγιο - Πατερι- 
κού, Μοναχικού, ιστορικού και επιστημονικού χαρακτή¬ 
ρα, για τη θρησκευτική κατάρτιση και πνευματική καλ¬ 
λιέργεια και για την προαγωγή της επιστημονικής έρευ¬ 
νας και πληροφόρησης σε θέματα εκκλησιαστικής ζωής, 
τέχνης και ιστορίας, 

ε) της δημιουργίας συναφών βάσεων συγχρόνου τε¬ 
χνολογίας και ς) δια των καταλλήλων διαλέξεων και προ¬ 
βολών. 

2. Η υποστήριξη του έργου του Οικουμενικού Πατριαρ¬ 
χείου μπορεί να γίνει, αλλά πάντοτε μετά από σύμφωνη 
γνώμη αυτού και με : 

α) Την κατάλληλη ενημέρωση των ελληνορθόδοξων και 
άλλων ενδιαφερομένων κατηγοριών πολιτών οπουδήπο¬ 
τε της γης, τη δημιουργία κατάλληλων πολιτιστικών κέ¬ 
ντρων και μουσειακών χώρων σχετικών με το έργο του Οι¬ 
κουμενικού Πατριαρχείου και των υπ' αυτό παλαιών και 
νέων Ναών, Μονών, Σχολών καιπάσης άλλης κατηγορίας 
ιδρυμάτων , την ενίσχυση των μετοχίων και των υπ' αυτό 
Ιερών Μονών , τη συστηματική προσπάθεια καλής επάν¬ 
δρωσης του Οικουμενικού Πατριαρχείου Κωνσταντινου¬ 
πόλεως. 

β) Την επιστημονική έρευνα, κατάταξη, αξιοποίηση και 
συντήρηση του κειμηλιακού πλούτου, των αρχαιολογι¬ 
κών μνημείων και Ιερών Προσκυνημάτων κατοχής, νομής 
ή κυριότηταςτου Οικουμενικού Πατριαρχείου, καθώς και 
των υπ' αυτό Ιερών Μονών και των Μετοχίων αυτών και 
των Μονυδρίων αυτού, που επιδιώκεται κυρίως με την 
αποστολή ειδικευμένων επιστημόνων για την έρευνα, 


απογραφή και μελέτη των κάθε φύσης μνημείων και θη¬ 
σαυρών του Πατριαρχείου, τις αρχαιολογικές ανασκα- 
φές στα αρχαία μνημεία, κελιά, μοναστήρια, Ναούς 
κ.λπ., που έχουν, μεταξύ άλλων, πολλές Ελληνικές επι¬ 
γραφές, με τη συναίνεση των αρμόδιων επιτόπιων Αρ¬ 
χών, τη μελέτη και τη συντήρηση αρχαίων εικόνων, χει¬ 
ρογράφων, αρχείων και κειμηλίων, τη συμπλήρωση και 
τον εμπλουτισμό της βιβλιοθήκης του Οικουμενικού Πα¬ 
τριαρχείου, με τα αναγκαία έντυπα διαφόρων χρήσεων 
και τον εξοπλισμό της με τεχνικά μέσα προς φιλμογρά- 
φηση ή ψηφιακή αποτύπωση χειρογράφων, κωδίκων και 
εγγράφων και παραγωγή αντιγράφων σε μικροφίλμς ή 
σε δίσκους ακτινών ή άλλης συγχρόνου τεχνολογίας, τη 
δημιουργία φωτογραφικού αρχείου εικόνων και κειμη¬ 
λίων, την έκδοση των σχετικών με το Οικουμενικό Πα¬ 
τριαρχείο και τα υπ'αυτό Ιδρύματα επιστημονικών εργα¬ 
σιών και των έργων τέχνης, τη χορήγηση οικονομικών 
ενισχύσεων σε ιερείς, μοναχούς ή και λαϊκούς που επι¬ 
θυμούν την απόκτηση ειδικών, τεχνικών και επιστημονι¬ 
κών γνώσεων για να προσφέρουν υπηρεσίες στο Οικου¬ 
μενικό Πατριαρχείο. 

γ) Τη διατήρηση και συντήρηση των Ιερών Προσκυνη¬ 
μάτων και εν γένει κτισμάτων και του περιβάλλοντος χώ¬ 
ρου πάντων του καθιδρυμάτων του Οικουμενικού Πα¬ 
τριαρχείου, καθώς και την κτηριοδομική , αρχιτεκτονική, 
λειτουργική και αρχαιολογική αποκατάστασή τους, τη 
στήριξη και διαφύλαξη των κτισμάτων και έργων που κιν¬ 
δυνεύουν να καταρρεύσουν ή να καταστραφούν, την 
εκτέλεση αναστηλωτικών και πάσης άλλης φύσεων εργα¬ 
σιών συντηρήσεως, αναδείξεως και λειτουργικότητας αυ¬ 
τών. 

δ) Την κατασκευή, συμπλήρωση και συντήρηση της 
αναγκαίας τεχνολογικής υποδομής του Οικουμενικού 
Πατριαρχείου και των υπ' αυτό καθιδρυμάτων, ιδίως του 
υδρευτικού, υδραυλικού, αρδευτικού και ηλεκτρικού συ¬ 
στήματος, του ηλεκτρονικού εξοπλισμού του, των συστη¬ 
μάτων πυρασφαλείας και πυροπροστασίας, προστασίας 
από κλοπή και παντός άλλου παρεμφερούς. 

ε) Την ενίσχυση της προσπάθειας να ανταποκριθεί το 
Οικουμενικό Πατριαρχείο στο εν γένει πνευματικό του έρ¬ 
γο. 

στ) Την ενίσχυση του μεγάλου σε έκταση φιλανθρωπι¬ 
κού και πολιτιστικού έργου της Οικουμενικού Πατριαρ¬ 
χείου. 

ζ) Την αρωγή του προς το Οικουμενικό Πατριαρχείο για 
την ορθολογικότερη και επωφελέστερη αξιοποίηση, υπε¬ 
ράσπιση και κατοχύρωση της κινητής και ακίνητης περι¬ 
ουσίας του και των οικονομικών του πόρων, ώστε να μπο¬ 
ρέσει να εκτελέσει χωρίς εμπόδια την αποστολή του. 

Άρθρο 4 

Περιουσία - Πόροι 

1. Περιουσία του ιδρύματος αποτελούν 

α) Το χρηματικό ποσό των χιλίων (1.000) ΕΥΡΩ. 

β) Τα χρηματικά ποσά, ακίνητα και πάσης άλλης κατη¬ 
γορίας περιουσιακά στοιχεία, που θα δωρηθούν σ' αυτό 
από το Οικουμενικό Πατριαρχείο ή άλλους δωρητές ή χο- 
ρηγούς. 

2. Οι πόροι του ιδρύματος είναι: 
α) Τα έσοδα από την μίσθωση ή άλλου είδους εκμετάλ¬ 
λευση των περιουσιακών στοιχείων του ιδρύματος, την 
διάθεση των βιβλίων του ή άλλων εκδόσεων αυτού και γε¬ 
νικά τα έσοδα από την εκμετάλλευση της περιουσίας του 
και 

β) Οι εισφορές , επιχορηγήσεις και δωρεές οποιοσδή¬ 
ποτε φυσικού ή νομικού προσώπου Δημοσίου ή Ιδιωτικού 
Δικαίου ημεδαπού ή αλλοδαπού ή Κράτους ή κρατικού ή 
διεθνούς Οργανισμού ή ιδιωτικής ή κρατικής επιχειρήσε- 
ως ή της Ευρωπαϊκής Ενώσεως κλπ καθώς και οι κληρο¬ 
νομιές και κληροδοσίες κατελειπόμενες σε αυτό, 
γ) Ενίσχυση από τον κρατικό προϋπολογισμό, 
δ) Πόροι προερχόμενοι από την Ευρωπαϊκή Ένωση. 

Άρθρο 5 

Τμήματατου Ιδρύματος 

Στο Ίδρυμα δύνανται να λειτουργούν με απόφαση του 
Διοικητικού του Συμβουλίου για την επίτευξη ενός εκά- 
στου των επί μέρους σκοπώντου, την διεξοδικότερη ανά¬ 
πτυξη ιδιαίτερης δραστηριότητας, που περιλαμβάνεται 
στους σκοπούς του καθώς και για την υποβοήθηση του 
έργου του Διοικητικού Συμβουλίου ειδικά τμήματα. Με 
την ίδια ή άλλη απόφαση μπορεί να ορίζεται κατάλληλο 
πρόσωπο ως ο επί κεφαλής κάθε Τμήματος χωριστά, ως 
και ο αναπληρωτής του καθώς και ο Κανονισμός λειτουρ¬ 
γίας του Τ μήματος. 

Η έναρξη λειτουργίας κάθε Τμήματος και η ανάληψη 
των καθηκόντων του επί κεφαλής αυτού θα γίνεται μετά 
την έγκριση της σχετικής απόφασης του Διοικητικού Συμ¬ 
βουλίου υπάτου Οικουμενικού Πατριαρχείου. 

Άρθρο 6 

Όργανα του ιδρύματος 

Η λειτουργία του ιδρύματος πραγματοποιείται με τα 
παρακάτω όργανα αυτού : 

α) Το Οικουμενικόν Πατριαρχείον, όπως νόμιμα εκπρο¬ 
σωπείται από τον εκάστοτε Οικουμενικό Πατριάρχη και 
την Αγία και Ιερά Σύνοδο του Οικουμενικού Πατριαρχεί¬ 
ου, 

β) Το Διοικητικό Συμβούλιο, 

γ) Τον Γ ενικό Διευθυντή, 

δ) Τους επί κεφαλής εκάστου Τμήματος και 

ε) Την Συμβουλευτική Επιτροπή κάθε Τμήματος. 

Άρθρο 7 

Οικουμενικό Πατριαρχείο Κωνσταντινουπόλεως 

Το Οικουμενικόν Πατριαρχείον Κωνσταντινουπόλεως, 
αποτελείτο ανώτατο εποπτικό όργανο του Ιδρύματος και 
ασκεί τις εξής αρμοδιότητες: 

α) Ορίζει και αντικαθιστά τα μέλη του Διοικητικού Συμ¬ 
βουλίου. 

β) Επιψηφίζει τον οικονομικό απολογισμό, τον προ¬ 
γραμματισμό, τον προϋπολογισμό καιτον ισολογισμό του 
ιδρύματος, οι οποίοι υποβάλλονται προς τούτο σ’ αυτό 
κάθε χρόνο. 

γ) Εγκρίνει τις αποφάσεις του Διοικητικού Συμβουλίου 
οι οποίες υποβάλλονται σε αυτό προς έγκρισιν, σύμφωνα 
με τον παρόντα Οργανισμό. 


Άρθρο 8 

Διοικητικό Συμβούλιο 

1. Το Ίδρυμα διοικείται από ενδεκαμελές Διοικητικό 
Συμβούλιο, που αποτελείται από: 

α) Τον υπό του εκάστοτε Οικουμενικού Πατριάρχου ορι¬ 
ζόμενο ως Πρόεδρο. 

β) Τον υπάτου εκάστοτε Οικουμενικού Πατριάρχου ορι¬ 
ζόμενο ως Αντιπρόεδρο. 

γ) Τα υπόλοιπα εννέα μέλη ορίζονται από την Αγία και Ιε¬ 
ρά Σύνοδο του Οικουμενικού Πατριαρχείου μετά από ει¬ 
σήγηση του απερχομένου Διοικητικού Συμβουλίου. 

2. Ο Οικουμενικός Πατριάρχης αποτελεί τον ύπατο 
Πρόεδρο του Ιδρύματος και οσάκις παρίσταται προε¬ 
δρεύει του Διοικητικού Συμβουλίου και της συνεδρίασης 
της συμβουλευτικής επιτροπής κάθε τμήματος. 

3. Ως μέλη του πρώτου Διοικητικού Συμβουλίου ορίζο¬ 
νται οι: 

α) Θεοφ. Επίσκοπος Κνωσού Μακάριος, ως Πρόεδρος 
β) Γρηγόριος Σκαλκέας, καθηγητής ακαδημαϊκός 
γ) Παναγιώτης Τσάκος, εφοπλιστής 
δ) Κωνσταντίνος Δεληκωσταντής, καθηγητής 
ε) Μιλτιάδης Ζαχαριάδης, οικονομολόγος 
στ) Μίνως Ζομπανάκης, οικονομολόγος 
ζ) Θεόδωρος Καρατζάς, διοικητής Εθνικής Τραπέζης 
της Ελλάδας 

η) Δημήτριος Παπαδημητρίου, εκπρόσωπος του 
Υπουργείου Οικονομίας και Οικονομικών 
θ) Νικόλαος Οικονόμου, Πρόεδρος Θεμελιοδομής 
ι) Ευστάθιος Ταυρίδης, μέλοςτου Χρηματιστηρίου Αθη¬ 
νών 

Ια) Κωνσταντίνος Ζέπος, Πρέσβυς ε.τ. 

4. Η θητεία των μελώντου πρώτου Διοικητικού Συμβου¬ 
λίου αρχίζει από τη δημοσίευση του διατάγματος με το 
οποίο εγκρίνεται ο παρόν οργανισμός και λήγει την 31η 
Ιανουάριου του 5ου έτους από τη δημοσίευση τούτου. 

5. Η θητεία των μελώντου Διοικητικού Συμβουλίου είναι 
πενταετής. Τα μέλη είναι επανεκλέξιμα. Η θητεία των με¬ 
λών αρχίζει την 1η Φεβρουάριου και λήγει την 31η Ιανου¬ 
άριου του τελευταίου (πέμπτου) έτους. Εάν, μέχρι τη λή¬ 
ξη της θητείας των μελών του Διοικητικού Συμβουλίου, 
δεν έχουν γνωστοποιηθεί σ’ αυτά οι αντικαταστάτες τους, 
τα μέλη αυτά εξακολουθούν να ασκούν πλήρως όλα τα 
καθήκοντάτους μέχρι να γνωστοποιηθεί ο διορισμός των 
νέων μελών. Εν περιπτώσει απώλειας της ιδιότητος του 
μέλους του Διοικητικού Συμβουλίου δι' οιονδήποτε λόγον 
η θητεία του οριζομένου αντικαταστάτου εκτείνεται μέχρι 
της λήξεως της θητείας του αντικαθισταμένου. 

6. Το Διοικητικό Συ μβούλιο συνεδριάζει τακτικά κάθε δί- 
μηνο και έκτακτα όταν παρουσιάζεται ανάγκη κατά την 
κρίση του Προέδρου ή του νόμιμου αναπληρωτή του ή 
όταν ζητήσουν τούτο τρία (3) τουλάχιστον μέλη του Διοι¬ 
κητικού Συμβουλίου με γραπτή αίτησή τους προς τον 
Πρόεδρο ή το νόμιμο αναπληρωτή του. 

7. Το Διοικητικό Συμβούλιο συνεδριάζει έγκυρα όταν εί¬ 
ναι παρόντα εξι (6) τουλάχιστον μέλη του και αποφασίζει 
κατά πλειοψηφίατωνπαρόντων μελώντου. Σε περίπτωση 
ισοψηφίας, υπερισχύει η γνώμη με την οποία συντάσσε- 
ταιο Πρόεδρος. 

8. Στις συνεδριάσεις του Διοικητικού Συμβουλίου συμ¬ 
μετέχει και ο Γενικός Διευθυντής, χωρίς δικαίωμα ψήφου. 
Επίσης δύνανται να καλούνται και οι τυχόν ορισμένοι επι¬ 
κεφαλής των Τμημάτων ή οι αναπληρωτές τους, εφόσον 
συζητείται θέμα που αφορά το Τμήμα στο οποίο προΐστα- 
νται. 

9. Ο Γραμματεύς και ο Ταμίας του Διοικητικού Συμβου¬ 
λίου, καθώς και οι αναπληρωτές τους, εκλέγονται με από¬ 
φαση των μελών του στην πρώτη συνεδρίαση μετά το 
ορισμό τους. 

10. Για κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες οι 
αποφάσεις που λαμβάνονται απ' αυτό, καθώς και η γνώμη 
των μελών που τυχόν διαφωνούν. 

11. Το αξίωμα του μέλους του Διοικητικού Συμβουλίου, 
του μέλους της Συμβουλευτικής Επιτροπής Τμήματος, 
καθώς και του επικεφαλής αυτού είναι τιμητικό και άμι¬ 
σθο. 

Άρθρο 9 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά,αποφασίζει για κάθε 
θέμα που αφορά στη διοίκηση και στη λειτουργία του, στη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση των σκοπών του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού, καθώς καιτων σχετι¬ 
κών νόμων και διαταγμάτων 

2. Αποφασίζει για τη σύσταση Παραρτημάτωντου ιδρύ¬ 
ματος και για τον τρόπο λειτουργίας τους. 

3. Αποφασίζει για την σύσταση επιτροπών του ιδρύμα¬ 
τος στηνημεδαπή και την αλλοδαπή και για τον τρόπο λει¬ 
τουργίας τους, καθώς και ιδρύει ή συμμετέχει σε νομικά 
πρόσωπα για την εξυπηρέτηση των σκοπών του ιδρύμα¬ 
τος. 

4. Καταρτίζει, ψηφίζει και υποβάλλει κάθε χρόνο για την 
έγκριση κατά πρώτον στο Οικουμενικό Πατριαρχείο και 
μετά την έγκριση αυτού στην αρμόδια από το Νόμο Αρχή 
τον προϋπολογισμό και απολογισμό του ιδρύματος, σύμ¬ 
φωνα με τις διατάξεις του παρόντος και της ισχύουσας 
νομοθεσίας. 

5. Μαζί με τον απολογισμό καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και πα¬ 
θητικού του ιδρύματος. Οι προϋπολογισμοί, απολογισμοί 
και ισολογισμοί υποβάλλονται στην Αγία και Ιερά Σύνοδο 
του Οικουμενικού Πατριαρχείου για επιψήφιση, πριν από 
την αποστολή τους στην αρμόδια από το νόμο Αρχή, για 
έγκριση. 

6. Εγκρίνει τους προϋπολογισμούς και απολογισμούς 
των Τμημάτων του ιδρύματος. 

7. Χρηματοδοτεί τα Τμήματα του ιδρύματος, με βάση 
τους προϋπολογισμούς τους, παρακολουθεί τη λειτουρ¬ 
γία τους και κατευθύνει τη δραστηριότητα τούτων για να 
επιτύχουν καλύτερα την πραγματοποίηση των ειδικότε¬ 
ρων σκοπών τους. 

8. Διορίζει τους επικεφαλής των Τμημάτων και τους 
αναπληρωτές τους. Ο επικεφαλής του κάθε Τμήματος 


ενημερώνει το Διοικητικό Συμβούλιο για τις δραστηριό¬ 
τητες του αντίστοιχου Τμήματος. Στην περίπτωση αυτή 
μπορεί να καλείται να παρίσταται άνευ ψήφου στη σχετι¬ 
κή συνεδρίαση του Διοικητικού Συμβουλίου. Εαν όμως ως 
προς τα οριστέα πρόσωπα υπάρχουν υποδείξεις του Οι¬ 
κουμενικού Πατριαρχείου, αυτές γίνονται δεκτές. 

9. Αποδέχεται ή αποποιείται κληρονομιές, κληροδο¬ 
σίες, δωρεές πάντοτε επ' ωφελεία απογραφής. 

10. Αποφασίζει για τη σύναψη δανείων και την αξιοποί¬ 
ηση της περιουσίας του ιδρύματος. 

11. Προσλαμβάνει με υπόδειξη του Οικουμενικού Πα¬ 
τριαρχείου το Γενικό Διευθυντή και αποφασίζει για την 
αμοιβή του. 

12. Προσλαμβάνει το αναγκαίο προσωπικό για την εξυ¬ 
πηρέτηση των λειτουργικών αναγκών του ιδρύματος, με 
την προϋπόθεση όμως ότι υπάρχει αντίστοιχη πίστωση 
στον εγκεκριμένο προϋπολογισμό του, προσδιορίζει τα 
δικαιώματα, τις υποχρεώσεις και τα ειδικότερα καθήκο¬ 
ντα αυτού, καθώς και την αμοιβή του, σύμφωνα με τις κά¬ 
θε φορά ισχύουσες διατάξεις. 

13. Αποφασίζει την απονομή τιμητικών διακρίσεων σε 
φυσικά ή νομικά πρόσωπα, που προσέφεραν σημαντικές 
υπηρεσίες στο ίδρυμα. 

14. Αποφασίζει για κάθε θέμα που αφορά την εσωτερι¬ 
κή λειτουργία αυτού και των Τμημάτων ανάλογα με τις πα- 
ρουσιαζόμενες ανάγκες και αφού λάβει υπόψη του τις 
σχετικές εισηγήσεις των Τμημάτων. 

15. Διορίζει τα μέλη της Συμβουλευτικής Επιτροπής, 
της οποίας αναθέτει συγκεκριμένα θέματα προς μελέτη 
και εισήγηση στο Διοικητικό Συμβούλιο. 

Άρθρο 10 

Καθήκοντα Προέδρου του Διοκητικού Συμβουλίου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πληρεξούσιό του, που ορίζεται με απόφαση του Διοι¬ 
κητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη καιλήξη αυ¬ 
τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου προς ευλόγου χρόνου μαζί με την ημερήσια διάταξη 
πριν από τη συνεδρίαση με κατάλληλο τρόπο. 

γ) Καταρτίζει, βοηθούμενος από το Γενικό Διευθυντή 
του ιδρύματος, την ημερήσια διάταξη των θεμάτων που 
θα συζητηθούν την οποία και υπογράφει. 

Θέμα που δεν περιλαμβάνεται σ' αυτή δεν συζητείται, 
εκτός αν πρόκειται για επείγουσα υπόθεση ή αν προταθεί 
από ένα από τα μέλη του Διοικητικού Συμβουλίου και συμ¬ 
φωνήσει γι αυτό η πλειοψηφία των παρόντων μελών του 
Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου ή στο Γενικό Διευθυντή, ή στο 
επικεφαλής Τμήματος. 

ε) Αλληλογραφεί με τις Αρχές και υπογράφει όλα τα έγ¬ 
γραφα του Διοικητικού Συμβουλίου. Επί τρεχόντων υπη¬ 
ρεσιακών θεμάτων δύναται να αναθέτει την υπογραφή 
των εγγράφων στον Γενικό Διευθυντή . 

στ) Ασκεί εποπτεία και έλεγχο στο προσωπικό του ιδρύ¬ 
ματος και γενικά εκτελεί τις αποφάσεις και όλες τις ειδι¬ 
κές εντολές που του αναθέτει το Διοικητικό Συμβούλιο. 

ζ) Ενθαρρύνει και κατευθύνει τα όργανα του ιδρύματος 
τόσο τα εργαζόμενα με αμοιβή, όσο και εκείνα που προ¬ 
σφέρουν τις υπηρεσίες τους εθελοντικά, για να ανταπο- 
κρίνονται πληρέστερα στην αποστολή τους. 

η) Εποπτεύει τον συντονισμό του όλου έργου του ιδρύ¬ 
ματος και ενημερώνει τα Διοικητικά όργανα αυτού για τη 
λειτουργία και τις ανάγκες του ιδρύματος. 

θ) Υπογράφει με την επιφύλαξη της ως άνω υπό ε' δια- 
τάξεως όλα τα έγγραφα του ιδρύματος προς τρίτους, 
προσυπογράφει δε και τα γραμμάτια είσπραξης και 
πληρωμής. Για τις τρέχουσες εισπράξεις μπορεί το δι¬ 
καίωμα της προσυπογραφής να αναθέτει δια εγγράφου 
αναθέσεως, που περιέχει και τα όρια αυτής, σε υπάλλη¬ 
λο του ιδρύματος, ο οποίος είναι υπόλογος απέναντι 
του. 

2. Τον Πρόεδρο, όταν απουσιάζει ή κωλύεται, τον ανα¬ 
πληρώνει πλήρως ο Αντιπρόεδρος και σε περίπτωση 
απουσίας ή κωλύματος τούτου, άλλο μέλος του Διοικητι¬ 
κού Συμβουλίου, που ορίζεται με απόφαση αυτού κατόπιν 
προτάσεωςτου Προέδρου. 

Άρθρο 11 

Καθήκοντα Γραμματέατου Διοικητικού Συμβουλίου 

1. Ο Γραμματέας του Διοικητικού Συμβουλίου: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Φυλάσσει διατου Γενικού Διευθυντού τα έγγραφα, τα 
βιβλία (εκτός από τα διαχειριστικά) και την σφραγίδα του 
ιδρύματος και ευθύνεται για την καταστροφή ή απώλεια 
τούτων. 

2. Ο Γ ραμματέας, εφόσον κρίνεται αιτιολογημένα απα¬ 
ραίτητο από το Διοικητικό Συμβούλιο (λόγω ειδικών συν¬ 
θηκών), μπορεί να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Τον Γραμματέα, όταν απουσιάζει ή κωλύεται, τον 
αναπληρώνει άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 12 

Καθήκοντα Ταμία του Διοικητικού Συμβουλίου 

Ο Ταμίας του Διοικητικού Συμβουλίου: 

α) Εισπράττει όλα τα έσοδα, τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει, σύμφωνα με το νόμο, τα έσοδα του ιδρύ¬ 
ματος, έχοντας την ευχέρεια να παρακρατεί από αυτά ένα 
μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπανών του ιδρύματος, το ύψος 


του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

Άρθρο 13 

Γ ενικός Διευθυντής του ιδρύματος 

1. Ως Γ ενικός Διευθυντής του ιδρύματος ορίζεται πρό¬ 
σωπο κατάλληλο και με πείρα, για να αναλάβει τις ευθύ¬ 
νες της εκτέλεσης και εφαρμογής των αποφάσεων του 
Διοικητικού Συμβουλίου και γενικά το συντονισμό της πο¬ 
ρείας και των δραστηριοτήτων των Τμημάτων αυτού. 

2. Ο Γ ενικός Διευθυντής δεν μπορεί να είναι ταυτόχρο¬ 
να και μέλος του Διοικητικού Συμβουλίου. 

3. Ειδικότερα ο Γενικός Διευθυντής: 

α) Συνεργάζεται με τον Πρόεδρο για τη σύνταξη της 
ημερήσιας διάταξης κάθε συνεδρίασης του Διοικητικού 
Συμβουλίου του ιδρύματος. 

β) Φροντίζει για την εύρυθμη και αποτελεσματική λει¬ 
τουργία του ιδρύματος 

γ) Διεκπεραιώνειτην αλληλογραφία. 

δ) Επικουρεί τονταμία στην τήρηση των οικονομικών βι¬ 
βλίων και στοιχείων του ιδρύματος και διενεργεί τις ει¬ 
σπράξεις και πληρωμές του ιδρύματος κατόπιν ειδικής 
εγγράφου εντολής αυτού, που καθορίζει και τα όρια αυ¬ 
τής, αναπληρώνοντας τον ταμίας κατόπιν εγκρίσεως του 
Διοικητικού Συμβουλίου. Στο έργο αυτό είναι υπόλογος 
έναντι του ταμείου. Αποτελείτο κύριο εκτελεστικό όργα¬ 
νο των αποφάσεωντου Διοικητικού Συμβουλίου και το κύ¬ 
ριο συντονιστικό όργανο των δραστηριοτήτων αυτού, σε 
σχέση με τα τυχόν υφιστάμενα επί μέρους Τμήματα του 
ιδρύματος. 

Άρθρο 14 

Επικεφαλής των Τμημάτων 

1. Σε κάθε τμήμα προΐσταται ένας επικεφαλής ή ο νόμι¬ 
μος αναπληρωτής του οριζόμενος από το Διοικητικό Συμ¬ 
βούλιο. 

2. Ο επικεφαλής κάθε Τμήματος μπορεί να παρίσταται, 
προσκαλούμενος προς τούτο, στις συνεδριάσεις του Δι¬ 
οικητικού Συμβουλίου που αφορούν το Τμήματα του ή το 
γενικώτερο έργο του ιδρύματος με συμβουλευτική γνώ- 
μη. 

3. Η θητεία των επικεφαλής κάθε Τμήματος είναι δετής 
και είναι ανανεώσιμος. Η θητεία τους αρχίζει την 1η Απρι¬ 
λίου καιλήγειτην31η Μαρτίου του τελευταίου (πέμπτου) 
έτους. 

4. Ο επικεφαλής κάθε Τμήματος μπορεί να ορίσει με 
πράξη του ένα από τα μέλη της Συμβουλευτικής Επιτρο¬ 
πής ή και από το προσωπικό του Τ μήματος που προϊστα- 
ται ως γραμματέα του. 

5.0 επικεφαλής κάθε Τ μήματος μπορεί όποτε είναι ανά¬ 
γκη να συγκαλεί τα μέλη της Συμβουλευτικής Επιτροπής 

του Τμήματος σε συνεδρίαση. Το Τμήμα συνεδριάζει 
έγκυρα όταν τα παρόντα μέλη είναι περισσότερα από τα 
απάντα. Μεταξύ των παρόντων πρέπει υποχρεωτικά να εί¬ 
ναι ο επικεφαλής ή ο νόμιμος αναπληρωτής του. 

6. Οι αποφάσεις της Συμβουλευτικής Επιτροπής λαμ- 
βάνονται με πλειοψηφία των παρόντων μελών. Σε περί¬ 
πτωση ισοψηφίας, ισχύει η γνώμη με την οποία συντάσ- 
σεται ο επικεφαλής. 

7. Κατά τα λοιπά εφαρμόζονται αναλόγως οι διατάξεις 
του άρθρου 8του παρόντος οργανισμού. 

Άρθρο 15 

Αρμοδιότητες των επικεφαλής των τμημάτων 

Ο επικεφαλής κάθε Τμήματος: 

α) Φροντίζει για την πραγματοποίηση του αντίστοιχου 
σκοπού του Τμήματος και διαχειρίζεται τα προοριζόμενα 
προς τούτο χρηματικά μέσα που διατίθενται για το συ¬ 
γκεκριμένο σκοπό του Ιδρύματος, καθώς και τα άλλα μέ¬ 
σα που τίθενται στη διάθεσή του. 

β) Καταρτίζει τον προϋπολογισμό, τον απολογισμό και 
τον ισολογισμό του αντίστοιχου Τμήματος, τους οποίους 
και υποβάλλει εγκαίρως στο Διοικητικό Συμβούλιο για 
έγκριση ή τροποποίηση, και 

γ) Συνάπτει προσύμφωνα συμβάσεων παροχής υπηρε¬ 
σιών με ειδικούς επιστήμονες, ερευνητές, τεχνικούς, με¬ 
ταφραστές, κλπ. και προτείνει το ύψος της αποζημιώσε- 
ώς τους προς το Διοικητικό Συμβούλιο, το οποίο οριστι- 
κοποιεί ή αναπέμπει αυτές προς τροποποίησιν. 

δ) Το Διοικητικό Συμβούλιο του Ιδρύματος δύναται να 
τροποποιεί πάσαν εισήγησιν των επικεφαλής των Τρημά¬ 
των. 

Άρθρο 16 

Καθήκοντα του επικεφαλής και του Γραμματέα κάθε 

Τμήματος 

1. Ο επικεφαλής, ο αναπληρωτής του και ο Γραμματέας 
κάθε Τμήματος έχει ανάλογα καθήκοντα με αυτά των 
αντίστοιχων μελώντου Διοικητικού Συμβουλίου του Ιδρύ¬ 
ματος, όπως αυτά περιγράφονται στα άρθρα 10 και 11 
του παρόντος οργανισμού. 

2. Ο επικεφαλής του Τμήματος ή ο νόμιμος αναπληρω¬ 
τής του δύναται κατόπιν ειδικής αναθέσεως υπό του Διοι¬ 
κητικού Συμβουλίου να εκπροσωπεί το Ίδρυμα εις ό,τι 
αφορά το αντικείμενο του Τμήματος και να υπογράφει 
άλατα έγγραφα της απολύτου αρμοδιότητος αυτού μετά 
από σχετική έγκριση του Διοικητικού Συμβουλίου. 

3. Οι πληρωμές και οι εισπράξεις κάθε Τμήματος από 
και προς το κεντρικό ταμείο του ιδρύματος γίνονται από 
τον Ταμεία του Ιδρύματος, με χρεωστικά ή πιστωτικά ση¬ 
μειώματα, αντίστοιχα, τα οποία υπογράφονται από τον 
επικεφαλής ή το νόμιμο αναπληρωτή του και από το Γ ραμ¬ 
ματέα αυτού, προσυπογράφοντας και του κεντρικού Τα- 
μεία-μέλους του Διοικητικού Συμβουλίου. Ο επικεφαλής 
κάθε Τμήματος όταν είναι αναγκαίο να ενεργήσει πληρω¬ 
μές προς τρίτους ή εισπράξεις από τρίτους, ιδία εκτός 
της έδρας του Ιδρύματος δύναται να εξουσιοδοτείται 
προς τούτο δι αποφάσεως του Διοικητικού Συμβουλίου 
που ορίζει και τα όρια αυτής. 


Άρθρο 17 

Οικονομική Διαχείριση 

1. Η οικονομική διαχείριση του ιδρύματος και των Τμη- 
μάτωντου περιλαμβάνει ετήσια περίοδο, η οποία αρχίζει 
την 1η Ιανουάριου και λήγει την 31η Δεκεμβρίου του ίδιου 
έτους. 

2. Κατ’ εξαίρεση, η πρώτη διαχειριστική περίοδος του 
ιδρύματος αρχίζει απότηνημέρα δημοσίευσης στην Εφη¬ 
μερίδα της Κυβέρνησης του παρόντος και λήγει την 31η 
Δεκεμβρίου του επόμενου έτους. 

3. Η οικονομική διαχείριση γίνεται με βάση προϋπολογι¬ 
σμούς και απολογισμούς εσόδων και εξόδων, που καταρ¬ 
τίζονται σύμφωνα με τις διατάξεις της ισχύουσας νομο¬ 
θεσίας . 

4. Οι προϋπολογισμοί των Τμημάτων ενσωματώνονται 
στο γενικό προϋπολογισμό του ιδρύματος. 

5. Με απόφαση του Διοικητικού Συμβουλίου εγκρίνεται 
ο Κανονισμός Οικονομικής Διαχείρισης του Ιδρύματος. 

Άρθρο 18 
Βιβλία και Στοιχεία 

Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται, με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. Σε περίπτωση αλλα¬ 
γής της νομοθεσίας με απόφαση του Διοικητικού Συμ¬ 
βουλίου επιτρέπεται η αλλαγή των βιβλίων σύμφωνα με 
τις ισχύουσες οικονομικές διατάξεις. 

δ) Βιβλίο κινητής και ακίνητης περιουσίαςτου ιδρύματος. 

ε) Βιβλίο ευεργετών και δωρητών. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής θεωρημένα από τον 
Πρόεδρο. 

Εκτός από τα παραπάνω βιβλία και στοιχεία το Διοικητι¬ 
κό Συμβούλιο αποφασίζει την τήρηση και άλλων βιβλίων 
και στοιχείων, τα οποία είτε κρίνει ότι είναι απαραίτητα για 
την παρακολούθηση της διαχείρισης της περιουσίας του 
ιδρύματος και της εκτέλεσης των σκοπώντου, είτε ορίζο¬ 
νται από τις εκάστοτε ισχύουσες διατάξεις. 

Άρθρο 19 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί, ως προς τις μη θεμελιώδεις διατάξεις 
του, με Προεδρικό Διάταγμα, ύστερα από πρόταση του 
Διοικητικού Συμβουλίου που συνεδριάζει με πλήρη απαρ¬ 
τία και αποφασίζει με πλειοψηφία οκτώ (8) τουλάχιστον 
μελών του και η οποία εγκρίνεται, προ της υποβολής της 
προς τροποποίησιν διά του εν λόγω Προεδρικού Διατάγ¬ 
ματος από την Αγία και Ιερά Σύνοδο του Οικουμενικού 
Πατριαρχείου, τηρουμένης κατά τα λοιπά της διαδικα¬ 
σίας που προβλέπεται από τις διατάξεις της ισχύουσας 
νομοθεσίας. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Άρθρο 20 

Διάλυση του ιδρύματος - Τύχη περιουσίας αυτού 

Το ίδρυμα διαλύεται όταν και όπως ο νόμος ορίζει, κα¬ 
θώς επίσης όταν, με πράξη της Διοίκησης ή με απόφαση 
των Δικαστηρίων, μεταβληθούν οι σκοποί του ιδρύματος, 
χωρίς τη σύμφωνη γνώμη του Οικουμενικού Πατριαρχεί¬ 
ου. 

Σε περίπτωση διάλυσης του ιδρύματος, η περιουσία 
του περιέρχεται στο Οικουμενικό Πατριαρχείο, από το 
οποίο θα διορίζονται οι εκκαθαριστές της περιουσίας αυ¬ 
τής. 

Στους Υπουργούς Εθνικής Παιδείας και Θρησκευμά¬ 
των και Πολιτισμού καθώς και στους Υφυπουργούς Οικο¬ 


νομίας και Οικονομικών, Εξωτερικών και Υγείας - Πρόνοι¬ 
ας αναθέτουμε τη δημοσίευση και εκτέλεση του παρό¬ 
ντος διατάγματος. 


Αθήνα, 7 Μαΐου 2003 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΑΠ. ΦΩΤΙΑΔΗΣ I. ΜΑΓΚΡΙΩΤΗΣ 


ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Π. ΕΥΘΥΜΙΟΥ 

ΠΟΛΙΤΙΣΜΟΥ 


ΥΦΥΠΟΥΡΓΟΣ 
ΥΓΕΙΑΣ ΠΡΟΝΟΙΑΣ 

Δ. ΘΑΝΟΣ 


Ε. ΒΕΝΙΖΕΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ (3Π * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΐρ: νννννν.θΐ. 9γ - β-ιτίΗϊΙ: \λ/θΙ3ιτι351θγ @ βΐ.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή ΟΩ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 ουτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 ουτο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































